முன்பு பொற்றாமரைக் குளத்தில் நீரைத் தேக்கத் தெரியாமல், டைல்ஸ் பதித்துத் தேக்கி வைத்திருந்தனர். ஆனால், ஐ.ஐ.டி பேராசிரியர்கள் ஆலோசனையில் களிமண்ணை அடியில் வைத்து, எப்போதும் குளத்தில் நீர் வற்றாத வகையில் இப்போது செய்துள்ளார்கள். கோயிலில் கூட்டத்தைக் கட்டுப்படுத்த தற்காலிகத் தடுப்புகள் பிரத்யேகமாக வடிவமைக்கப்பட்டு பயன்படுத்தப் படுகினறன. இது கோயிலின் தரையையோ சுவரையோ சேதப்படுத்தாது. ‘இதேபோல் அமையுங்கள்’ என்று மற்ற கோயில்களுக்கும் கூறியுள்ளது அறநிலையத் துறை. மீனாட்சி மற்றும் சொக்கநாதர் கருவறைகளில் காற்றோட்ட வசதி இல்லாமல், பக்தர்கள் அவதிப்படக்கூடாது என அப்பகுதியில் குளிர்சாதன வசதியைச் செய்துள்ளனர். இப்படி கோயில் நிர்வாகம் சிறப்பாக எடுத்துவரும் நடவடிக்கைகள் சிலருக்குப் பிடிக்கவில்லை என்பது மட்டும் தெரிகிறது’’ என்றார்.